a) Acreditar una plantilla de personal mínima de 3 persones durant tot l'any anterior a la convocatòria, la qual cosa s'haurà de demostrar de la forma indicada a la base 9.3.b) o bé acreditar unes despeses, en concepte d'edició de continguts, mínimes del 20% respecte al total de despeses subvencionables d'acord amb les bases 9.3. a) i 9.3.b).
Aquest import haurà de ser com a mínim de 15.000 euros anuals (IVA i IRPF no inclosos en cas de factures).
b) No estar sotmès a cap dels supòsits de prohibició d'obtenir subvencions, de conformitat amb l'article 13 de la Llei 38/2003, de 17 de novembre, general de subvencions
d) Les persones físiques han d'estar donades d'alta en l'impost sobre activitats econòmiques corresponent a serveis de radiodifusió, televisió i transmissió de senyals de televisió.
f) En el cas d'associacions i fundacions ja constituïdes, haver complert la previsió d'adaptació dels estatuts i inscripció d'aquesta adaptació en el registre corresponent, segons la disposició transitòria primera de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, i a la Llei 5/2011, del 19 de juliol, de modificació de l'anterior, si escau.
h) En cas que tingui una plantilla de 50 o més persones treballadores, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i Decret 86/2015, de 2 de juny.
i) No haver estat sancionada per resolució administrativa ferma o condemnada per sentència judicial ferma per haver exercit o tolerat pràctiques laborals considerades discriminatòries per raó de sexe o de gènere, d'acord amb l'article 11.1 de la Llei 17/2015, del 21 de juliol, d'igualtat d'efectiva de dones i homes.
j) Complir la normativa sobre igualtat efectiva de dones i homes per tal de fomentar els drets de les dones i la seva imatge plural i no estereotipada, així com evitar la seva discriminació i objectualització tant en els continguts de redacció periodística com en els anuncis publicitaris i adoptar un codi ètic de conducta sobre l'assumpció del principi d'igualtat de gènere d'acord amb l'article 25 de la Llei 17/2015 i l'article 23 de la Llei 5/2008.
l) Complir l'obligació de respectar la igualtat de tracte i d'oportunitats a l'àmbit laboral i, amb aquesta finalitat, adoptar mesures adreçades a evitar qualsevol tipus de discriminació laboral entre homes i dones, tal com estableix l'article 36 de la Llei 17/2015 del 21 de juliol.
En el cas d'entitats amb més de 250 persones treballadores, s'ha d'elaborar i aplicar amb caràcter obligatori un pla d'igualtat, d'acord amb el que estableix l'article 45 de la Llei orgànica 3/2007, de 22 de març, per a la igualtat efectiva entre homes i dones.
m) Adherir-se al codi ètic que figura com a annex de l'Acord GOV/85/2016, de 28 de juny, pel qual s'aprova la modificació del model tipus de bases reguladores aprovat per l'Acord GOV/110/2014, de 22 de juliol.
Requisits de l'emisora de ràdio
a) Mantenir les emissions en el moment de l'atorgament de la subvenció, atès que la finalitat de la subvenció és contribuir a la continuïtat d'aquestes.
b) Complir les normes vigents a Catalunya en matèria d'oferta, continguts i publicitat en la programació, que s'acreditarà de la forma indicada a la base 9.1.2.m)
c) Emetre, a cadascuna de les emissores per les quals es demani subvenció, una programació que tingui una diferència superior al 75% respecte de la de qualsevol altra emissora, sigui o no del mateix titular, la qual cosa s'haurà de demostrar de la forma indicada a la base 9.2.d)
d) Emetre tota la programació complint el Codi deontològic de la professió periodística de Catalunya, la qual cosa s'haurà de demostrar de la forma indicada a les bases 9.2.a), 9.1.2.n) i, si s'escau, 9.2.e), respectivament.
e) Emetre el 100% de la seva programació en català o aranès.
Als efectes d'aquestes bases, podran considerar-se exempts de l'obligació lingüística els programes que s'emeten en la seva llengua original per respecte a la integritat de la creació artística, entenent com a tals les obres de teatre, la lectura d'obres literàries o bé la retransmissió d'obres musicals, que s'acreditarà de la forma indicada a la base 9.2.a)
f) Incloure en la programació de música cantada un 25%, com a mínim, de cançons interpretades en llengua catalana o aranesa, d'acord amb el que preveu l'article 26.5 de la Llei 1/1998, de 7 de gener, de política lingüística, que s'acreditarà de la forma indicada a la base 9.2.a)
g) Complir la normativa sobre propietat intel·lectual.
h) Promoure un ús no sexista dels llenguatges i un tractament dels continguts que respecti la dignitat de les persones com a subjecte periodístic i humà.
Aquestes són les preguntes més freqüents en relació als ajuts i subvencions de la Direcció General de Mitjans de Comunicació.
Guia per a la presentació electrònica de sol·licituds
Guia per a la presentació de les sol·licituds de subvencions (ràdio)
Guia per emplenar la graella de programació
Guia per emplenar el formulari de compte justificatiu
Documentació a annexar al formulari de sol·licitud:
Documentació a annexar al formulari de justificació:
Cal emplenar-la, validar-la, adjuntar la resta de documentació que escaigui i signar-la electrònicament.
Seguidament heu d'emplenar el formulari electrònic de compte justificatiu, adjuntar la documentació justificativa que s'hi indica i enviar-ho a tramitar.
Si no l'envieu, el tràmit de sol·licitud no estarà complet.
El pes total dels formularis electrònics amb els seus fitxers adjunts no pot superar els 5MB.
En cas que superi aquest pes, cal que els fitxers adjunts estiguin comprimits (.zip o.rar).
Si no disposeu d'un programa de compressió de fitxers, podeu descarregar-vos una versió gratuïta a www.winzip.com o a www.winrar.es
Per emplenar el compte justificatiu cal indicar el número d'expedient de la vostra sol·licitud.
El podeu obtenir accedint a "La meva carpeta\Tràmit\Estat de les meves gestions".
Els documents que s'adjuntin en format PDF o en carpetes comprimides ZIP o RAR han de ser documents còpies simples.
L'Administració pot requerir, en qualsevol moment, que aporteu l'original per comprovar-ne la validesa.
Amb caràcter general les resolucions de desistiment, inadmissió i concessió es notificaran a les persones interessades mitjançant la publicació al Tauler electrònic de l'Administració de la Generalitat de Catalunya accessible des de la Seu electrònica [URL], sens perjudici que pugui utilitzar addicionalment altres mitjans electrònics de comunicació.
A efectes de publicitat l'òrgan instructor publicarà una relació de les subvencions concedides en el tauler d'anuncis de la Direcció General de Mitjans de Comunicació (Sant Honorat, 1-3, 08002 Barcelona), així com en el Tauler Electrònic de l'Administració de la Generalitat de Catalunya i al DOGC.
La resolució d'inadmissió no exhaureix la via administrativa i es pot presentar un recurs d'alçada davant de la persona titular de la Secretaria General de la Presidència en el termini d'un mes a comptar des de la notificació.
La resolució de concessió exhaureix la via administrativa.
Es pot interposar un recurs contenciós administratiu davant el Tribunal Superior de Justícia de Catalunya en el termini de dos mesos a comptar des de la notificació i, potestativament, recurs de reposició davant la persona titular de la Secretaria General de la Presidència en el termini d'un mes.
El pagament és del 100 % de la subvenció atorgada i s'efectua mitjançant transferència bancària en el moment de la concessió un cop comprovat que la persona beneficiària està al corrent de les obligacions amb la Seguretat Social i les tributàries.